**Farské oznamy**

**Trinásta nedeľa rok A - (2. 7. 2023)**

|  |  |  |
| --- | --- | --- |
| Pondelok | Sv. Tomáša, apoštola, sviatok | 18.00 |
| Utorok |  | 7.00 |
| Streda | Sv. Cyrila a Metoda, Slovanských vierozvestov, slávnosť | 17.30 |
| Štvrtok | Za povolania na kňazský stav | 18.00 |
| Piatok | O Najsvätejšom srdci Ježišovom | 17.00 |
| Sobota |  | 18.00 Oblazov |
| Nedeľa | Štrnásta nedeľa v cezročnom období | 8.00 a **10.30** **pri obecnom úrade** |

Na budúcu nedeľu vás v rámci kultúrnych slávností v obci pozývam na sv. omšu o 10.30, ktorú budeme sláviť ku cti našich vierozvestov sv. Cyrila a Metoda, vonku pri obecnom úrade. Hlavným celebrantom bude dôstojný pán Michal Varga, OFM.

V zbierke na dobročinné diela Svätého otca sme vyzbierali 580 eur, nech Pán odmení vašu štedrosť.

Dnes po svätej omši bude prvonedeľná zbierka pre potreby našej farnosti.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a tak sa zasvätiť Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som vás osloviť zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Prosím birmovancov, aby si na budúcu nedeľu priniesli kartičky na vymenenie.

V stredu o 18.45 pozývam chlapcov i birmovancov zahrať si futbal na fare.

Tí čo sa prihlásili na farskú púť do Medžugoria, si môžu záväznú prihlášku a pokyny pre účastníkov púte vyzdvihnúť v sakristii. Priniesť ju vyplnenú i s peniazmi je nutné do 9.7. Máme ešte pár voľných miest, keby sa chcel niekto prihlásiť.

Chcem sa poďakovať za vaše modlitby, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 8. Želám vám peknú nedeľu.